“วิษณุ” แจงปม “ก.อุตฯ” ขอตั้งงบฯ 100 ล้าน สู้คดี “คิงส์เกต” ชี้ทำได้ เป็นเรื่องปกติ
“วิษณุ” แจงปม “ก.อุตฯ” ขอตั้งงบฯ 100 ล้าน สู้คดี "เหมืองอัครา" กับ “บ.คิงส์เกตฯ” ชี้ทำได้ เป็นเรื่องปกติ
“วิษณุ” แจงปม “ก.อุตฯ” ขอตั้งงบฯ 100 ล้าน สู้คดี "เหมืองอัครา" กับ “บ.คิงส์เกตฯ” ชี้ทำได้ เป็นเรื่องปกติ
28 ส.ค. 2563

นายวิษณุ เครืองาม รองนายกรัฐมนตรี กล่าวถึงกรณีที่นายเรืองไกร ลีกิจวัฒนะ อดีตสมาชิกพรรคไทยรักษาชาติ โพสต์เอกสารงบประมาณของกระทรวงอุตสาหกรรมที่ใช้ในการต่อสู้คดีเหมืองอัครากับบริษัทคิงส์เกต คอนโซลิเดดเต็ด ลิมิเต็ด จำนวน 111,115,700 บาท ในปีงบประมาณ 2564 ว่า เป็นเรื่องปกติที่ทำได้ เนื่องจากรัฐบาลจะต้องมีการจัดสรรงบเพื่อสู้คดีในชั้นอนุญาโตตุลาการ ศาลระหว่างประเทศ
ส่วนการตั้งงบประมาณดังกล่าวเป็นการใช้อำนาจตามมาตรา 44 เพื่อจบคดีหรือไม่ นายวิษณุ กล่าวว่า ขอให้มีการตัดสินก่อน เพราะที่สุดแล้วรัฐที่ใช้อำนาจไปก็เพื่อต้องการปกป้องผลประโยชน์ของประชาชนเป็นหลัก ได้ทางหนึ่งเสียทางหนึ่งก็เป็นเรื่องธรรมดา ต่อให้ใช้กฎหมายปกติก็ต้องใช้งบดังกล่าว